钦定古今图书集成/明伦汇编/氏族典/第460卷 > 魏允贞
## 钦定古今图书集成/明伦汇编/氏族典/第460卷 > 魏允贞

按《明外史魏允贞传》：“允贞字懋官，南乐人。万历五年
进士。授荆州推官，治行最，征授御史。已陈时弊四事，
言辅臣侵部权以行私，张四维乞骸骨。申时行亦疏
辨。帝并慰留，而责允贞言过当，贬秩调外，得许州判
官，累迁右通政。二十一年，以右佥都御史巡抚山西。
允贞素刚果，清操绝俗，以所部地瘠民贫，力裁幕府”
岁供及州县冗费，政声大著。进右副都御史，乞侍养
归。阅视者奏允贞守边劳，即家进兵部右侍郎。寻卒。
天启初，追谥“介肃。”弟允中、允孚。允中，万历八年进士。
授太常博士。擢吏部稽勋主事，调考功，卒。允孚官刑
部郎中，亦有名。